אברהם דנציג

רבי אברהם דאנציג (ה'תק"ח, 1748 – ד' בתשרי ה'תקפ"א, 1820) היה מחברם של ספרי ההלכה חיי אדם, חכמת אדם ובינת אדם.

==ביוגרפיה==
נולד בשנת תק"ח לרב יחיאל מיכל בעיר דנציג (בימינו גדנסק שבפולין). בצעירותו למד אצל הרב יוסף ליברמן מפראג. בסביבות גיל שמונה עשרה עבר ללמוד אצל הרב יחזקאל לנדא ובאותה תקופה גם התחתן. לאחר חתונתו עבר לווילנה ועבד כסוחר ובאופן לא רשמי שימש כרב, כאידיאל שאין ליהנות מן התורה. לאחר שירד מנכסיו בסביבות שנת תק"ע שימש באופן רשמי כרב ודיין בווילנה.

לרב אברהם דנציג היו לפחות שלושה בנים ושתי בנות. בנו משה נפטר בגיל עשרים, והוא קרא לשניים מחיבוריו "מצבת משה" ו"זכרו תורת משה" לזכרו.

הרב אברהם דנציג בא בקשרי משפחה עם משפחת הגאון מווילנה, אחר שבנו רבי יצחק נשא את נכדתו של הגר"א (בת בנו, רבי יהודה לייב). הוא גילה הערצה רבה לגאון, קרא לו "יחיד בדורו" ופירט את סדר לימודו בתחילת ספרו "זכרו תורת משה". בספרו חיי אדם הוא משיג על הגר"א מספר פעמים. בהקדמתו לספרו הבא חכמת אדם הוא מספר שרבים התרעמו על כך, ומשום כך הוא נמנע בספר זה מלהביא מדבריו.

הרב אברהם דנציג קיבל הסכמות לספריו ממספר רבנים, ביניהם ידידו ורבה של וילנה הרב אברהם אבלי פאסוועלער, שגם סייע לו בעריכת ספרו חכמת אדם. הסכמה נוספת לספרו חכמת אדם קיבל מרבי חיים מוולוז'ין, שאף יעץ לו לערוך את הספר לפי סימני השולחן ערוך, ולא ב"כללים" לפי סדר ענייני. כן התכתב רבות עם הרב מאיר פוזנר, מחבר הספר בית מאיר.

בשנת 1804 פרצה שרפה בסמוך לבית משפחת דנציג במחסן אבק שרפה, ושלושים ואחד אנשים נספו בה. לעומת זאת מבני המשפחה רק נפצעו. הרב אברהם דנציג תיקן לזכר הנס יום חג קבוע וכינהו פולווערפורים - "פורים של אבק שרפה".

ספרו "חיי אדם" נחשב כספר הפסיקה הנחשב ביותר במזרח אירופה עד התפשטות הספר משנה ברורה. ברחבי ליטא ובלארוס התקיימו בריכוזים היהודיים חבורות מיוחדות בשם "חיי אדם", שמטרתן לימוד משותף, בדרך כלל עם רב או מגיד שיעור בספר "חיי אדם" הלכה למעשה. בערים רבות היו אפילו בתי כנסת מיוחדים - "קלויז חיי אדם".

נפטר בד' בתשרי ה'תקפ"א, בגיל שבעים ושלוש. נקבר בבית הקברות של שניפישוק בווילנה, בו טמון גם הגר"א.

הזמר אהרן רזאל הוציא שיר בשם "דעתי עליה", שמילותיו לקוחות מתוך הקדמתו של הרב דנציג לספרו "חכמת אדם", המספר שאף כשהיה סוחר הייתה דעתו על התורה.

נכדו אלכסנדר דנציג נחטף לעזה במתקפת הפתע על ישראל. שם נרצח בשבי ארגון חמאס. גופתו הושבה ארצה בידי צה"ל.

==ספריו==
*חיי אדם - קיצור הלכות מחלק אורח חיים בשולחן ערוך
**נשמת אדם - חלק העיונים מספר חיי אדם
*חכמת אדם - קיצור הלכות מחלק יורה דעה בשולחן ערוך
**בינת אדם - חלק העיונים מספר חכמת אדם.
**קונטרס מצבת משה - בענייני אבלות
*זכרו תורת משה - קיצור הלכות שבת
*מצות משה - קיצור ספר חרדים
*שערי צדק - קיצור מצוות התלויות בארץ
*תולדות אדם - פירוש על הגדה של פסח
*בית אברהם - צוואתו

הרב דאנציג תכנן גם להוציא קיצור הלכות על דיני ממונות בשם משפטי צדק, וקיצור הלכות מאבן העזר בשם בית הנשים. הוא לא סיים את הספרים הללו, והחלקים שסיים צורפו לספרו חכמת אדם. בספריו הוא מזכיר עוד יצירות שחיבר ונשארו בכתב יד, ביניהם פירושים על ספר איוב וספר משלי. בשנת תשפ"ג הודפס בהוצאת מכון ירושלים ספר שחיבר כשהיה בן 22 ונתגלה בכתב יד:
* דברי חכמים - דרשות וחידושים על התלמוד ופרשיות התורה, רובם מפי רבנים אצלם למד

==קישורים חיצוניים==
=== אודותיו ===
* 
* 
* '[https://digitalcollections.nypl.org/items/7f98fd80-a062-0134-defe-00505686a51c/book#page/47/mode/1up דנציג, ר' אברהם ב"ר יחיאל־מיכל]', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 42 (, תמונה 1240).
* 

=== על כתביו ===
* 
* 
* 
* 

=== כתביו ===
====== באתר דעת ======
* [https://www.daat.ac.il/daat/vl/tohen.asp?id=388 חיי אדם]
* [https://www.daat.ac.il/daat/vl/tohen.asp?id=370 חכמת אדם]
* [http://www.daat.ac.il/daat/vl/tohen.asp?id=371 בינת אדם]
* [https://www.daat.ac.il/daat/vl/tohen.asp?id=780 זכרו תורת משה]
* [http://www.daat.ac.il/daat/mahshevt/kitsur/tohen.htm מצות משה]

====== באתר היברובוקס ======
* [http://www.hebrewbooks.org/24600 חיי אדם] - תק"ע (הודפס בווילנא)
** [https://hebrewbooks.org/49396 חיי אדם] - תקע"ט
** [https://hebrewbooks.org/49397 חיי אדם] - תרי"ז
** [https://hebrewbooks.org/38644 חיי אדם] - תרי"ח
** [https://hebrewbooks.org/49395 חיי אדם] - תרל"ו
** [http://www.hebrewbooks.org/9213 חיי אדם ביידיש] - הרב דוברוש בן משה אשכנזי, וילנא תרס"ג
* [http://www.hebrewbooks.org/24602 חכמת אדם] - תקפ"ח
** [https://hebrewbooks.org/49398 חכמת אדם] - תר"כ
** [https://hebrewbooks.org/33594 חכמת אדם] - תשכ"ח
** [http://www.hebrewbooks.org/14718 חכמת אדם] - תשל"ח
* [https://hebrewbooks.org/24603 בינת אדם]
* [http://www.hebrewbooks.org/25000 שערי צדק] - תקע"ב
** [https://hebrewbooks.org/35741 שערי צדק] - תרכ"ד
** [http://www.hebrewbooks.org/20835 שערי צדק] - תשכ"ו
** [https://hebrewbooks.org/56131 שערי צדק] - תשע"ב
* [http://www.hebrewbooks.org/32234 זכרו תורת משה] - תקצ"ט
** [https://hebrewbooks.org/26809 זכרו תורת משה] - תר"ה
** [https://hebrewbooks.org/32239 זכרו תורת משה] - תר"ו
** [https://hebrewbooks.org/32240 זכרו תורת משה] - תר"ח
** [https://hebrewbooks.org/41149 זכרו תורת משה] - תרמ"ג
** [https://hebrewbooks.org/32236 זכרו תורת משה] - תרמ"ו
** [https://hebrewbooks.org/32241 זכרו תורת משה] - תרנ"ד
** [https://hebrewbooks.org/32238 זכרו תורת משה] - תש"ז
* [https://hebrewbooks.org/3913 מצוות משה] - תרמ"ג
** [https://hebrewbooks.org/3913 מצוות משה] - תרמ"ג
** [https://hebrewbooks.org/33957 מצוות משה] - תרנ"ד
** [https://hebrewbooks.org/35703 מצוות משה] - תרפ"א
* [http://www.hebrewbooks.org/24772 בית אברהם]
* [http://www.hebrewbooks.org/33515 דרך אדם]
* קיצור ספרי חיי אדם (ייתכן שזו מהדורה מוקדמת של קיצור שולחן ערוך של רבי שלמה גנצפריד):
** [http://www.hebrewbooks.org/34904 קיצור חיי אדם - חלק ראשון]
** [http://www.hebrewbooks.org/34907 קיצור חיי אדם - חלק שני]
** [http://www.hebrewbooks.org/34905 קיצור חיי אדם - חלק ג]
** [http://www.hebrewbooks.org/34906 קיצור חיי אדם - חלק ד]

====== באתר אשובה ======
[https://ashoova.co.il/ask/k-category/ספר-חיי-אדם-לרבי-אברהם-דנציג/ חיי אדם השלם] - מהדורת שנת תר"ד

==ביאורים==

קטגוריה:רבנים אורתודוקסים
קטגוריה:רבנים ליטאים
קטגוריה:מחברי ספרי הלכה
קטגוריה:פרשני הגדה של פסח
קטגוריה:ילידי 1748
קטגוריה:נפטרים ב-1820